Петре Пирузе
Петър Сотиров Пирузев – Майски () е югославски комунистически партизанин и политик. Пирузе е с арумънски произход, а по професия е адвокат. Активно поддържа идеята за обединение на Македония с цел създаване на независима македонска държава.

Биография 
Петре Пирузе е роден през 1907 година в Охрид, тогава в Османската империя. През 1930 година замива да следва право в Белград, където се запалва от левите идеи. След завършване на висшето си образование през 1936 г. става стажант-адвокат при Илия Коцарев в Охрид. Става член на МАНАПО. Мобилизиран е през Априлската война - 1941 г. След войната Завежда Око­лийския комитет на ЮКП в Охрид, начело заедно с Петър Серафимов и Кирил Размов. Изпратеният от Тито, Лазар Колишевски се среща с тях и ги критикува за бездействието им срещу българските окупационни власти. Скоро след това те са разкрити и арестувани от българската полиция.

На съдебен процес в Охрид, през ноември 1941 г. български военен съд осъжда задочно Пирузе на смърт чрез обесване, но той е помилван и присъдата му е заменена със затвор, вследствие на ходатайство от страна на кмета Илия Коцарев. Член е на Инициативния комитет за свикване на АСНОМ и делегат на първото заседание на АСНОМ. По време на войната, той се издига между най-високите военно-политически ръководители на комунистическото движение във Вардарска Македония и ръководи партизански комунистически отряд в околността на Дебърца, останала под италиано-албанска власт. Командир е на Втора оперативна зона на НОВ и ПОМ. Веднага след войната Пирузе е член на първото македонско правителство.

След разрива между Тито и Сталин през 1948 година, много от интелектуалците в Македония и другите републики на Югославия са гонени, като агенти на Сталин. Тогава е осъждан и Петре Пирузе, който лежи в Голи Оток. Впоследствие частично е реабилитиран.

Вижте също 
 Владимир Пирузев
 Димитър Пирузев

Бележки 

Министри на Социалистическа република Македония
Македонски власи
Главен щаб на НОВ и ПОМ
Родени в Охрид
Делегати на Първото заседание на АСНОМ
Делегати на Второто заседание на АСНОМ
Депутати в Събранието на СРМ
Носители на Партизански възпоменателен медал 1941
Починали в Охрид
Лагеристи на Голи Оток